REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/141-20

28. oktobar 2020. godine

B e o g r a d

ZAPISNIK

SA ČETVRTE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 28.OKTOBRA 2020. GODINE

Sednica je počela u 11,50 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Veroljub Matić, Dragana Barišić, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec, Sandra Božić, Uglješa Marković, Marina Raguš, Mira Petrović.

U toku razmatranja prve tačke Dnevnog reda, sednici Odbora je pristupila Mira Petrović, član Odbora.

Sednici su prisustvovali zamenici članova Odbora: Dijana Radović, zamenik Đorđa Milićevića, člana Odbora i Sanja Jefić Branković, zamenik Branimira Jovanovića, člana Odbora.

Sednici nisu prisustvovali članovi Odbora: Đorđe Milićević, Branimir Jovanović i Šaip Kamberi.

Na predlog predsednika, Odbor je jednoglasno utvrdio sledeći:

D n e v n i r e d:

- usvajanje zapisnka sa Prve sednice Odbora -

1. Utvrđivanje Predloga izmena Skupštinskog budžeta za 2020. godinu koji je pripremio generalni sekretar Narodne skupštine (03 broj:400-2308/19-4 od 28. oktobra 2020. godine);

2. Razmatranje ostavke koju je na funkciju narodnog poslanika podneo Novica Tončev. (01 broj: 118-1567/20 od 28. oktobra 2020. godine).

Pre prelaska na rad po utvrđenom dnevnom redu, na predlog predsednika, Odbor je bez primedaba, jednoglasno usvojio zapisnik sa Prve sednice Odbora.

**Prva tačka dnevnog reda:** Utvrđivanje Predloga izmena Skupštinskog budžeta za 2020. godinu koji je pripremio generalni sekretar Narodne skupštine

Predsednik Odbora je naglasio članovima i zamenicima članova Odbora da je dostavljenim predlogom izmena Skupštinskog budžeta koji je pripremio generalni sekretar, predviđeno uvećanje iznosa Skupštinskog budžeta za 2020. godine sa 3,189.944.000dinara na 3,207.766.000 dinara.

Diskusije nije bilo.

Na predlog predsednika, Odbor je većinom glasova utvrdio Predlog izmena Skupštinskog budžeta za 2020. godinu, u tekstu koji je dostavljen.

**Druga tačka dnevnog reda:** Razmatranje ostavkekoju je na funkciju narodnog poslanika podneo Novica Tončev

Predsednik Odbora je predložio da Odbor Narodnoj skupštini podnese izveštaj o nastupanju slučaja iz člana 88. stav 1. tačka 2. Zakona o izboru narodnih poslanika u kome se navodi ostavka kao jedan od razloga za prestanak mandata narodnom poslaniku pre isteka vremena na koje je izabran, s predlogom da Narodna skupština konstatuje prestanak mandata Novici Tončevu.

Predsednik Odbora je predložio da u izveštaju bude određen predsednik Odbora za izvestioca na sednici Narodne skupštine.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Novice Tončeva, izabranog sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

Sednica je završena u 12,00 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK ODBORA

Svetlana Dedić dr Aleksandar Martinović